A budapesti madárgyűrűzések ötéves történetében először sikerült guvatot meggyűrűzni, írja a Facebook-oldalán a Budapest Természeti Értékei nevű oldal.

Hogy ez miért olyan nagy szám, arra már az MME guvatról szóló bejegyzése ad magyarázatot:

a guvat jelenlétét legtöbbször csak malacvisításszerű hangja árulja el, ha meg is pillantjuk, legtöbbször csak néhány másodpercig sikerül megfigyelni mielőtt elbújik a sűrű növényzetben.

A guvat nádasokban, mocsarakban él, de az sajnos nem derül ki a posztból, hogy Budapesten pontosan hol sikerült megfogni.